पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ जहां कोरोना की दूसरी लहर का प्रकोप जारी है। लोगों से सोशल डिस्टेंसिंग बनाने की लगातार अपील की जा रही है। वहीं दूसरी तरफ कुछ लोग ऐसे हैं जो इस भयावह समय को भी गंभीरता से नहीं ले रहे हैं। मंगलवार को ऐसा ही नजर हनुमान चौराहे पर दिखा जहाँ एक मोटर साइकिल पर 6 लोग बैठे हुए थे। इन्हे देखकर पुलिस भी इनके सामने नतमस्तक हो गई। दरअसल मामला यह है की हनुमान चौराहे पर पुलिस द्वारा फिक्स पॉइंट बनाया गया है। रोजाना की तरह ही यहां पुलिसकर्मी नागरिकों को रोककर उनसे घर से बाहर निकलने का कारण पूछ रहे थे। साथ ही आवश्यक घूमने वालों पर चालानी कार्रवाई भी की जा रही थी। तभी पुलिस को एक बाइक आते हुए दिखी। इस बाइक पर 6 लोग बैठे हुए थे। इनमें पति-पत्नी और 4 बच्चे शामिल थे। इन्हें देखकर पुलिस भी इनके सामने नतमस्तक हो गयी। सभी पुलिसकर्मियों ने इनके सामने हाथ जोड़ लिए।
जानकारी लेने पर पता चला की मोटरसाइकिल चालाक का नाम रतन जाटव है। ये शिवपुरी जिले के रहने वाले हैं। बुधवार को इनके साले की शादी है। उसी में शामिल होने के लिए ये लोग जा रहे हैं। गुना स्थित बांसखेड़ी में शादी का कार्यक्रम आयोजित होना है। इतने लोगों के एक गाड़ी पर बैठने का कारण पूछने पर रतन ने बताया की सभी बच्चे मामा की शादी में जाने की जिद कर रहे थे तो मज़बूरी में सबको लाना पड़ा। बस ज्यादा चल नहीं रही हैं और जो चल रही हैं उनमें भी बहुत भीड़ है। इस वजह से शिवपुरी जिले से ही मोटरसाइकिल से सभी लोग आये हैं। पुलिस ने इनपर चालानी कार्रवाई करने के बाद इन्हे छोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn